CELEX: 22009D0037
Language: et
Date: 2009-03-17 00:00:00
Title: EMP Ühiskomitee otsus nr 37/2009, 17. märts 2009 , millega muudetakse Euroopa Majanduspiirkonna lepingu XXI lisa (statistika)

28.5.2009   
            
            
               ET
            
            
               Euroopa Liidu Teataja
            
            
               L 130/31
            
         EMP ÜHISKOMITEE OTSUS
   
   nr 37/2009,
   17. märts 2009,
   millega muudetakse Euroopa Majanduspiirkonna lepingu XXI lisa (statistika)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XXI lisa on muudetud EMP ühiskomitee 5. detsembri 2008. aasta otsusega nr 131/2008 (1).
            
         
               (2)
            
            
               Lepingusse tuleb inkorporeerida komisjoni 28. oktoobri 2008. aasta määrus (EÜ) nr 1062/2008, millega rakendatakse Euroopa Parlamendi ja nõukogu määrust (EÜ) nr 453/2008 (ühenduse vabade ametikohtade kvartalistatistika kohta) sesoonse korrigeerimise menetluste ja kvaliteediaruannete osas (2).
            
         
               (3)
            
            
               Lepingusse tuleb inkorporeerida Euroopa Parlamendi ja nõukogu 22. oktoobri 2008. aasta määrus (EÜ, Euratom) nr 1101/2008 konfidentsiaalsete statistiliste andmete Euroopa Ühenduste Statistikaametile edastamise kohta (kodifitseeritud versioon) (3).
            
         
               (4)
            
            
               Määrusega (EÜ, Euratom) nr 1101/2008 on tunnistatud kehtetuks määrus (Euratom, EMÜ) nr 1588/90, (4) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (5)
            
            
               Määrus (EÜ, Euratom) nr 1101/2008 on määruse (Euratom, EMÜ) nr 1588/90 kodifitseeritud versioon ja seetõttu tuleks kõnealuses õigusaktis EMP jaoks tehtud kohandused säilitada,
            
         ON TEINUD JÄRGMISE OTSUSE:
   Artikkel 1
   Lepingu XXI lisa muudetakse järgmiselt.
   
               1.
            
            
               Punkti 18v (Euroopa Parlamendi ja nõukogu määrus (EÜ) nr 453/2008) järele lisatakse järgmine punkt:
               
                           „18va.
                        
                        
                           
                              32008 R 1062: Komisjoni määrus (EÜ) nr 1062/2008, 28. oktoober 2008, millega rakendatakse Euroopa Parlamendi ja nõukogu määrust (EÜ) nr 453/2008 (ühenduse vabade ametikohtade kvartalistatistika kohta) sesoonse korrigeerimise menetluste ja kvaliteediaruannete osas (ELT L 285, 29.10.2008, lk 3).”
                        
                     
         
               2.
            
            
               Punkt 17 (nõukogu määrus (EMÜ) nr 1588/90) asendatakse järgmisega:
               „32008 R 1101: Euroopa Parlamendi ja nõukogu määrus (EÜ, Euratom) nr 1101/2008, 22. oktoober 2008, konfidentsiaalsete statistiliste andmete Euroopa Ühenduste Statistikaametile edastamise kohta (kodifitseeritud versioon) (ELT L 304, 14.11.2008, lk 70).
               Käesolevas lepingus loetakse selle määruse sätteid järgmises kohanduses:
               
                           a)
                        
                        
                           Artiklisse 2 lisatakse järgmine lõik:
                           
                                       „k)
                                    
                                    
                                       EFTA statistikaameti töötajad: Eurostati ruumides töötavad EFTA sekretariaadi töötajad.”;
                                    
                                 
                     
                           b)
                        
                        
                           Artikli 5 lõike 1 teises lauses asendatakse termin „Eurostat” sõnadega „Eurostat ja EFTA statistikaamet”;
                        
                     
                           c)
                        
                        
                           Artikli 5 lõikesse 2 lisatakse järgmine lõik:
                           „Eurostatile EFTA statistikaameti kaudu edastatud konfidentsiaalsed statistilised andmed on kättesaadavad ka kõnealuse ameti töötajatele.”;
                        
                     
                           d)
                        
                        
                           Seetõttu loetakse, et artiklis 6 hõlmab termin „Eurostat” ka EFTA statistikaametit.”
                        
                     
         Artikkel 2
   Määruste (EÜ) nr 1062/2008 ja (EÜ, Euratom) nr 1101/2008 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 18. märtsil 2009. aastal, tingimusel et EMP Ühiskomiteele on edastatud kõik lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 17. märts 2009
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 25, 29.1.2009, lk 40.
   
      (2)  ELT L 285, 29.10.2008, lk 3.
   
      (3)  ELT L 304, 14.11.2008, lk 70.
   
      (4)  EÜT L 151, 15.6.1990, lk 1.
   
      (5)  Põhiseadusest tulenevaid nõudeid ei ole nimetatud.